**Informatīvais ziņojums par Eiropas Savienības finanšu instrumenta “Eiropas infrastruktūras savienošanas instruments” 2019-2020.gada darba plāna ietvaros līdzfinansētā projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” īstenošanu**

Veselības ministrija (turpmāk – VM) sadarbībā ar Nacionālo veselības dienestu (turpmāk – NVD) ir sagatavojusi informatīvo ziņojumu par Eiropas Savienības finanšu instrumenta “Eiropas infrastruktūras savienošanas instruments” *(Connecting Europe Facility)* (turpmāk – EISI) ietvaros izsludinātajā konkursā atbalstītā projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” (turpmāk – Projekts) īstenošanu, lai tiktu pieņemts Ministru kabineta lēmums par atļauju VM piedalīties Projekta īstenošanā un uzņemties valsts budžeta ilgtermiņa saistības.

EISIir ES instruments 2014.-2020.gada plānošanas periodam, kas ir paredzēts ieguldījumiem ES transporta, enerģētikas un telekomunikāciju infrastruktūrā. EISI ietvaros tiek finansētas trīs apakšprogrammas:

1.EISI – transports,

2.EISI – enerģija,

3.EISI – telekomunikācijas un IKT.[[1]](#footnote-1)

EISI – telekomunikācijas un IKT apakšprogramma ir galvenais ES instruments pārrobežu sadarbības veicināšanai starp publiskām iestādēm, uzņēmumiem un iedzīvotājiem, izmantojot digitālo pakalpojumu infrastruktūru. Šīs apakšprogrammas ietvaros tiek atbalstīti ieguldījumi platjoslas tīklu un visas Eiropas digitālo pakalpojumu attīstībā.

EISI – telekomunikācijas un IKT apakšprogramma aktivitātes īsteno saskaņā ar šādiem ES tiesību aktiem:

* Eiropas Parlamenta un Padomes 2013. gada 11. decembra Regula (ES) Nr.1316/2013, ar ko izveido EISI, groza Regulu (ES) Nr.913/2010 un atceļ Regulu (EK) Nr.680/2007 un Regulu (EK) Nr.67/2010[[2]](#footnote-2);
* Eiropas Parlamenta un Padomes 2014. gada 11. marta Regula (ES) Nr.283/2014 par pamatnostādnēm Eiropas komunikāciju tīkliem telekomunikāciju infrastruktūras jomā, ar ko atceļ Lēmumu Nr.1336/97/EK[[3]](#footnote-3)
* Eiropas Parlamenta un Padomes Regula (ES, Euratom) 2018/1046 (2018.gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr.1296/2013, (ES) Nr.1301/2013, (ES) Nr.1303/2013, (ES) Nr.1304/2013, (ES) Nr.1309/2013, (ES) Nr.1316/2013, (ES) Nr.223/2014, (ES) Nr.283/2014 un Lēmumu Nr.541/2014/ES un atceļ Regulu (ES, Euratom) Nr.966/2012[[4]](#footnote-4);

Eiropas Komisija (turpmāk – Komisija) ir atbildīga par EISI īstenošanu. EISI administrē Komisijas Inovācijas un tīklu izpildaģentūra (*Innovation and Networks Executive Agency*) (turpmāk – INEA). Komisija ar īstenošanas aktiem pieņem gada darba programmas, kurās norāda konkrētajā gadā veicamās darbības, kā arī finanšu līdzekļu indikatīvo sadalījumu.

Saskaņā ar 2019. gada 14. februāra EISI 2019-2020.gadadarba plānu INEA 2019. gada 4. jūlijā izsludināja projektu iesniegumu konkursu Nr.CEF-TC-2019-2:eHealth, kura mērķis ir veicināt infrastruktūras izveidi, kas nepieciešama informācijas elektroniskai apmaiņai (veselības pamatdati un e-receptes dati) ar citām Eiropas Savienības (turpmāk – ES) dalībvalstīm.

Lai varētu nodrošināt informācijas apmaiņu starp dalībvalstīm, NVD sagatavoja un 2019.gada 13. novembrī finansējuma piesaistei EISI ietvaros iesniedza Projekta pieteikumu (Projekta pieteikuma kods 2019-LV-IA-0070). Tā kā Projekta pieteikuma izvērtēšana bija paredzēta piecu mēnešu garumā un nebija zināms, vai NVD iesniegtais Projekta pieteikums tiks atbalstīts, tika nolemts sagaidīt izvērtēšanas komisijas lēmumu un tad sagatavot un iesniegt informatīvo ziņojumu Ministru kabinetam lēmuma pieņemšanai. Dažādu iepriekš neparedzētu apstākļu dēļ projektu pieteikumu izvērtēšanas process ieilga, tāpat pastāvēja iespēja, ka projektu konkurss tiks pārtraukts vai arī projekta iesniedzējiem būs jāpārceļ projekta uzsākšanas datums. NVD, apzinoties savus ierobežotos cilvēkresursus, nolēma gaidīt projektu vērtēšanas komisijas lēmumu par konkursa rezultātiem. Projektu vērtēšanas komisija paziņoja savu lēmumu tikai 2020.gada jūlija sākumā, atstājot spēkā Projekta pieteikumā norādīto aktivitāšu sākšanas datumu. Lai nezaudētu iespēju īstenot Projektu un saņemt EISI avansa maksājumu, NVD tika aicināts parakstīt grantu līgumu ar INEA pēc iespējas ātrāk, bet ne vēlāk kā līdz 2020.gada 1.augustam. Līdz ar to NVD, apzinoties visus riskus un to, ka valsts budžeta līdzfinansējums būs nepieciešams tikai sākot ar 2022.gadu, 2020.gada 23.jūlijā parakstīja granta līgumu Nr.INEA/CEF/ICT/A2019/2063979 ar INEA (turpmāk – Granta līgums).

Projekta mērķis ir nodrošināt pacientu pamatdatu un e-recepšu datu elektronisku apmaiņu starp Latviju un citām ES dalībvalstīm, kas nodrošinās e-veselības pakalpojumus Latvijas pilsoņiem, kas ceļo vai dzīvo ārvalstīs, un ārzemniekiem, kas apmeklē vai strādā Latvijā. Projekta īstenošanas termiņš ir no 2020. gada 1. augusta līdz 2023. gada 30. jūnijam.

Projekts iekļauj Nacionālā e-veselības kontaktpunkta “*National Contact Point for eHealth*“ (turpmāk - NCPeH) sagatavošanu, izveidi un ieviešanu, kā arī savienotājprogrammatūras un terminoloģijas glabātavas izstrādi NCPeH savienošanai ar ES pārrobežu e-veselības informācijas sistēmu “Cross/Border eHealth Information System” (CBeHIS).

tabula Nr.1 Plānotais Projekta īstenošanas grafiks

|  |  |  |  |
| --- | --- | --- | --- |
| Nr. | Aktivitātes nosaukums | Paredzamais sākuma datums | Paredzamais beigu datums |
| 1. | Sagatavošana un ieviešana | 01.08.2020. | 01.03.2021. |
| 2. | Pakalpojumu testēšana, apstiprināšana un izvietošana | 01.02.2022. | 01.07.2022. |
| 3. | Darbības | 01.07.2022. | 30.04.2023. |
| 4. | Izplatīšana, apmācības un atbalsts | 01.11.2020. | 30.04.2023. |
| 5. | Pārvaldība un vadība | 01.07.2022. | 30.06.2023. |

Projekta īstenošanā plānots iesaistīt četras iestādes:

1. VM, kas atbalstīs NVD Projekta īstenošanā, nodrošinot nepieciešamo Projekta līdzfinansējumu, vienojoties par stratēģiskajiem lēmumiem, veicinot nepieciešamās juridiskās izmaiņas, lai nodrošinātu atbilstošu datu apmaiņu;
2. Valsts reģionālās attīstības aģentūra (turpmāk – VRAA), kas būs atbildīga par e-pakalpojumu regulējumu iedzīvotājiem Latvijā. Sadarbība ar VRAA ļaus sistēmā integrēt pārrobežu nacionālos e-veselības pakalpojumus un popularizēt šos pakalpojumus iedzīvotājiem. Jaunās pakalpojumu veicināšanas aktivitātes tiek uzskatītas par nozīmīgu plānoto Projekta aktivitāšu daļu;
3. Zāļu valsts aģentūra (turpmāk – ZVA), kas būs atbildīga par Latvijas zāļu reģistra administrēšanu, un tiks iesaistīta e-veselības terminoloģijas sasaistē un tulkošanā (Pacientu veselības pamatdatu un e-receptes izmantotajā terminoloģijā) un to pielīdzināšanā datiem centrālajā terminoloģijas serverī;
4. Latvijas Valsts radio un televīzijas centrs (turpmāk – LVRTC), kas būs atbildīgs par identifikācijas un uzticības pakalpojumiem un Valsts identifikācijas shēmu Latvijā un palīdzēs integrēt Latvijas eID karšu autentifikāciju atvērtajā nacionālajā kontaktpunktā (openNCP) “Open National Contact Point”.

Atbilstoši Granta līguma īstenošanas nosacījumiem Projekta finansējumu nav plānots novirzīt VRAA, ZVA, LVRTC un VM.

Saskaņā ar Granta līgumu Projekta kopējās izmaksas plānotas 697 950.00 euro apmērā, no kurām EISI finansējums būs 523 463.00 euro apmērā (75% apmērā no attiecināmajām izmaksām) un nacionālais līdzfinansējums būs 174 487.00 euro apmērā (25% apmērā no attiecināmajām izmaksām), kas tiks nodrošināts no valsts budžeta līdzekļiem.

tabula Nr.2 Plānotā Projekta ieņēmumu un izdevumu naudas plūsma

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Budžeta izmaksu daļa** | **2020g.** | **2021.g.** | **2022.g.** | **2023.g.** | **KOPĀ (euro)** |
| **1** | **Ieņēmumi:** | **314 078.00** | **0.00** | **155 486.00** | **437 771.00** | **907 335.00** |
| 1.1. | ĀFP (75%), no kuriem: | 314 078.00 | 0.00 | 0.00 | 209 385.00 | 523 463.00 |
| 1.1.1. | ĀFP avansa maksājums (40%) un ĀFP gala maksājums (60%) | 314 078.00 | 0.00 | 0.00 | 209 385.00 | 523 463.00 |
| 1.2. | Valsts budžeta finansējums, t.sk. | 0.00 | 0.00 | 155 486.00 | 228 386.00 | 383 872.00 |
| 1.2.1. | Līdzfinansējums (25%) |   |   | 155 486.00 | 19 001.00 | 174 487.00 |
| 1.2.2. | Priekšfinansējums |   |   |   | 209 385.00 | 209 385.00 |
| *Finan-sēšana* | *Iepriekšējā gada deponētie ārvalstu finanšu palīdzība (atlikums no EK finansējuma avansa)* |  | *257 825.00* | *62 713.00* |   |   |
| **2** | **Izdevumi, kopā, no kuriem:** | **56 253.00** | **195 112.00** | **218 199.00** | **437 771.00** | **907 335.00** |
| 2.1. | Atlīdzība, t.sk. | 21 812.00 | 51 175.00 | 53 257.00 | 23 756.00 | 150 000.00 |
| 2.1.1. | jauna amata vieta | 10 219.00 | 26 569.00 | 26 569.00 | 14 307.00 | 77 664.00 |
| 2.1.2. | piemaksas NVD ekspertiem | 11 593.00 | 24 606.00 | 26 688.00 | 9 449.00 | 72 336.00 |
| 2.2. | Preces un pakalpojumi, t.sk. | 34 441.00 | 143 937.00 | 164 942.00 | 204 630.00 | 547 950.00 |
| 2.2.1. | Ārpakalpojumu izmaksas | 20 000.00 | 130 000.00 | 150 000.00 | 200 000.00 | 500 000.00 |
| 2.2.2. | citas izmaksas, t.sk.(7% netiešās izmaksas) | 14 441.00 | 13 937.00 | 14 942.00 | 4 630.00 | 47 950.00 |
| 2.3. | Priekšfinansējuma atmaksa saņemot Noslēguma (Gala) maksājumu | 0.00 | 0.00 | 0.00 | 209 385.00 | 209 385.00 |

Projekta izdevumi 2020. gadā plānoti 56 253 euro apmērā, 2021. gadā - 195 112 euroapmērā, 2022. gadā - 218 199 euro apmērā un 2023. gadā - 228 386 euro apmērā.

Saskaņā ar Granta līguma 4.1.2.punktu avansa maksājums paredzēts 314 078.00 euro apmērā (60% apmērā no EISI finansējuma), kas tiks ieskaitīts 2020. gada otrā pusē budžeta apakšprogrammā 70.07.00 “Citu Eiropas Kopienas projektu īstenošana”.

Projekta īstenošana ir paredzēta līdz 2023. gada 30. jūnijam. Saskaņā ar Granta līguma nosacījumu II.16.4.1 punktu NVD būs jāsagatavo un jāiesniedz INEA Projekta tehniskās un finanšu atskaites līdz 2023. gada 30. augustam (2 mēneši pēc Projekta īstenošanas beigu termiņa), savukārt saskaņā ar Granta līguma nosacījumu 4.2. punktu INEA būs jāveic noslēguma (gala) maksājums līdz 2023. gada 30. novembrim (3 mēneši pēc Projekta tehniskās un finanšu atskaites iesniegšanas INEA īstenošanas beigu termiņa).

Paredzēts, ka saņemtais avansa maksājums segs ar Projektu saistītās izmaksas 2020. gadā un 2021. gadā, savukārt, tā kā noslēguma (gala) maksājumu plānots saņemt 2023. gada beigās, lai sekmīgi varētu nodrošināt Projekta īstenošanu līdz Projekta īstenošanas beigu termiņam, no valsts budžeta būs nepieciešams priekšfinansējums 2023. gadā 209 385 euro apmērā.

Projektā plānotie kopējie izdevumi atlīdzībai būs 150 000 euro apmērā un izdevumi pakalpojumiem un precēm 547 950 euro apmērā, t. sk., netiešās attiecināmās izmaksas 12 950 euro apmērā.

Kopējās personāla izmaksās ietilpst jaunas amata vietas izveides izmaksas kā atlīdzība projekta vadītājam (19.4.amatu saime, 1V līmenis, 12.algu grupa) par pilna laika darbu uz četriem gadiem ar kopējām izmaksām 77 664 euro apmērā, t.sk. darba devēja valsts sociālās apdrošināšanas obligātās iemaksas. Projekta vadītājs būs pilna laika darbinieks un viņa ikmēneša izmaksas paredzētas 1 647 euro apmērā, t.sk. darba devēja valsts sociālās apdrošināšanas obligātās iemaksas.

Projektu vadītāju atbalstīs NVD eksperti, kas saņems piemaksas par papildus darbu projektā. NVD ekspertus plānots piesaistīt pēc nepieciešamības konkrētā projekta īstenošanas laika periodā:

* 1. Nodaļas vadītāja vietnieks (19.4.amatu saime, V līmenis, 13.algu grupa), kas būs nodarbināts četrus gadus ar kopējām izmaksām 25 049 euro apmērā, t.sk. darba devēja valsts sociālās apdrošināšanas obligātās iemaksas.
	2. Informācijas sistēmu drošības pārvaldnieks (19.3.amatu saime, III B līmenis, 13.algu grupa), kas būs nodarbināts vienu gadu visā Projekta laikā ar kopējām izmaksām 1 888 euro apmērā, t.sk. darba devēja valsts sociālās apdrošināšanas obligātās iemaksas;
	3. Juridiskā departamenta direktors (21.amatu saime, V B līmenis, 13.algu grupa), kas būs nodarbināts vienu gadu visā Projekta laikā ar kopējām izmaksām 1 856 euro apmērā, t.sk. darba devēja valsts sociālās apdrošināšanas obligātās iemaksas.
	4. Vecākais grāmatvedis (14.amatu saime, III A līmenis, 9.algu grupa), kas būs nodarbināts projektā četrus gadus ar kopējām izmaksām 15 314 euro apmērā, t.sk. darba devēja valsts sociālās apdrošināšanas obligātās iemaksas.
	5. Vecākais ekonomists (12.1 amatu saime, II A līmenis, 9.algu grupa), kas būs nodarbināts projektā vienu gadu visā Projekta laikā ar kopējām izmaksām 576 eur apmērā, t.sk. darba devēja valsts sociālās apdrošināšanas obligātās iemaksas.
	6. Iepirkumu speciālists (2.amatu saime, III A līmenis, 9.algu grupa), kas būs nodarbināts projektā divus gadus visā Projekta laikā ar kopējām izmaksām 3 340 euro apmērā, t.sk. darba devēja valsts sociālās apdrošināšanas obligātās iemaksas.
	7. Projekta vadītājs (iepirkumu speciālists) (19.4.amatu saime, 1V līmenis, 12.algu grupa), kas būs nodarbināts projektā vienu gadu visā Projekta laikā ar kopējām izmaksām 798 eur apmērā, t.sk. darba devēja valsts sociālās apdrošināšanas obligātās iemaksas.
	8. Sabiedrisko attiecību speciālists (24.amatu saime, II līmenis, 9.algu grupa), kas būs nodarbināts projektā trīs gadus visā Projekta laikā ar kopējām izmaksām 14 399 euro apmērā, t.sk. darba devēja valsts sociālās apdrošināšanas obligātās iemaksas.
	9. Sistēmanalītiķi – testētāji (19.4.amatu saime, III līmenis, 10.algu grupa), kas būs nodarbināti projektā trīs gadus visā Projekta laikā ar kopējām izmaksām 8 099 euro apmērā, t.sk. darba devēja valsts sociālās apdrošināšanas obligātās iemaksas.
	10. Auditors (15.amatu saime, III līmenis, 10.algu grupa), kas būs nodarbināts projektā vienu gadu visā Projekta laikā ar kopējām izmaksām 1017 euro apmērā, t.sk. darba devēja valsts sociālās apdrošināšanas obligātās iemaksas.

Kopējās Projekta izmaksās ietilpst arī ārpakalpojumu iegāde - pacientu veselības pamatdatu un e-receptes informācijas apmaiņas sistēmas specifikācijas izstrāde un iegāde, kas kopumā četru gadu (no 2020.-2023. gadam) laikā veido izmaksas 500 000 euro apmērā.

Tāpat projekta ietvaros ir paredzēts doties septiņos komandējumos četru gadu (no 2020. – 2023. gadam) laikā, un divas reizes (2020. gadā un 2022. gadā) organizēt darba grupas tikšanos Rīgā, t.sk. apmaksājot dalībnieku ceļa un uzturēšanās izdevumus. Kopējās komandējumu un darba grupas organizēšanas izmaksas veido 35 000 euro apmērā.

Netiešās attiecināmās izmaksas veido 7% no kopējām personāla izmaksām un citām izmaksām, t.i. 12 950 euro apmērā tiks izmantoti tulkošanas pakalpojumiem.

Projekts ir atbilstošs Deklarācijā par Artura Krišjāņa Kariņa vadītā Ministru kabineta iecerēto darbību 145. punktā dotajam uzdevumam “Nodrošināsim vienotās veselības nozares elektroniskās informācijas sistēmas attīstību un lietojamību, kā arī palielināsim piedāvāto e-veselības pakalpojumu klāstu”. Projekts tematiski atbilst arī Informācijas sabiedrības attīstības pamatnostādņu 2014. – 2020.gadam rīcības virzienā “5.4.8. E-veselības risinājumi efektīvai, drošai un uz pacientu orientētai veselības aprūpei” noteiktajai nepieciešamajai rīcībai veicināt vienota datu apmaiņas risinājuma ieviešanu starp ES dalībvalstīm sekmīgai veselības aprūpes nodrošināšanai ES ietvarā, t.sk. Latvijas iedzīvotāju veselības aprūpei citās ES dalībvalstīs un citu ES dalībvalstu iedzīvotāju aprūpei Latvijā.

Projekts tematiski atbilst arī Latvijas Nacionālā attīstības plāna 2021. – 2027.gadam 72. uzdevumam, kas cita starpā paredz veselības aprūpes pārvaldības stiprināšanu, uzlabojot veselības nozares datu digitalizāciju un digitālo tehnoloģiju plašāku izmantošanu veselības aprūpē, kā arī 316. uzdevumam “Mūsdienu tehnoloģiju un racionālas, resursu efektīvas, lietotājorientētas un atvērtas pārvaldības ieviešana, lai kvalitatīvi nodrošinātu publiskos pakalpojumus, ievērojot “primāri digitāls”, proaktīvas pakalpojumu sniegšanas un vienreizes principu, t. sk. pārrobežu, kā arī veiktu valsts pārvaldes un pašvaldību IKT infrastruktūras un atbalsta procesu optimizāciju un centralizāciju”.

Lai nodrošinātu Projekta sekmīgu īstenošanu, papildu finansējumu valsts budžeta līdzfinansējuma nodrošināšanai 174 487 euro apmērā, t.sk. 2022. gadā 155 486 euro apmērā un 2023. gadā 19 001 euro apmērā un priekšfinansējuma nodrošināšanai 2023.gadā 209 385 euro apmērā, būs jāpārdala no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". Veselības ministrija, pieprasot papildu finansējumu pārdalei no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, iesniegs Finanšu ministrijā detalizētus aprēķinus papildu nepieciešamajam finansējumam.

Komisijas piešķirtais finansējums dalībai Projektā tiks iekļauts VM apakšprogrammā 70.07.00 "Citu Eiropas Kopienas projektu īstenošana", kurā tiks iekļauti arī papildus valsts budžeta līdzekļi līdzfinansējuma un priekšfinansējuma nodrošināšanai.

VM pēc gala maksājuma saņemšanas no Komisijas nodrošinās saņemto līdzekļu (valsts budžeta veiktā priekšfinansējuma apmērā) ieskaitīšanu valsts pamatbudžeta ieņēmumos.

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāre D. Mūrmane-Umbraško

1. <https://ec.europa.eu/inea/en/connecting-europe-facility> . [↑](#footnote-ref-1)
2. <http://eur-lex.europa.eu/legal-content/LV/TXT/?uri=CELEX:32013R1316> . [↑](#footnote-ref-2)
3. <http://eur-lex.europa.eu/legal-content/LV/TXT/?uri=CELEX%3A32014R0283> [↑](#footnote-ref-3)
4. <https://eur-lex.europa.eu/legal-content/lv/TXT/?uri=CELEX:32018R1046> . [↑](#footnote-ref-4)